राजस्थान रॉयल्स व मुंबई इंडियंस में आज होगा मुकाबला
जयपुर में आईपीएल का तीसरा मैच रविवार को खेला जाएगा. रविवार को होने वाले आईपीएल मुकाबले में राजस्थान रॉयल्स मुंबई इंडियंस के खिलाफ मैदान में उतरेगी. रात आठ बजे इस मुकाबले की शुरूआत होगी. टीम रॉयल्स अब तक पांच मुकाबलों में दो में जीत और तीन में हार का सामना कर चुकी है. ऐसे में टीम को अपने घरेलू मैदान पर जीत की उम्मीद है.
वहीं, चार में से एक ही मैच जीत पाई मुबंई इंडियस भी इस मुकाबले को अपने नाम करना चाहेगी. मुकाबले से पहले शनिवार को मुबंई इंडियंस की टीम ने कप्तान रोहित शर्मा के साथ एसएमएस स्टेडियम स्थित आरसीए एकेडमी पर अभ्यास किया. इस मुकाबले के रोमांचक होने की उम्मीद के चलते दर्शकों का खासा क्रेज देखने को मिल रहा है. राजधानी के सवाई मानसिंह स्टेडियम में होने वाले इस मुकाबले के एक दिन पहले ही दर्शकों को टिकट नहीं मिल सके. बुकिंग विंडों पर किसी भी श्रेणी के टिकट उपलब्ध नहीं हैं. इससे साफ जाहिर है कि मैच को लेकर जयपुरवासियों में कितना जबर्दस्त उत्साह है.
उल्लेखनीय है कि जयपुर में लंबे इंतजार के बाद आईपीएल के मैच हो रहे हैं. हालांकि लंबे अंतराल के बाद हो रहे इन मैचों के दौरान भी जहां आरसीए खुद अध्यक्ष और सचिव के दो खेमों में बंटी हुई है. वहीं आयोजन की व्यवस्थाओं और पासेज को लेकर भी जबर्दस्त खींचतान चल रही है. व्यवस्थाओं से क्षुब्ध रॉयल्स प्रबंधन उच्च स्तर तक शिकायत कर चुका है. वहीं जयपुर नगर निगम का कहना है कि रॉयल्स प्रबंधन मैच को लेकर पूर्व में हुई बैठक में तय की गई शर्तों का उल्लंघन कर रहा है. इन विवादों से दूर दर्शकों को तो बस राजस्थान रॉयल्स और मुबंई इंडियंस के मुकाबले का इंतजार है.
IPL 2018: दिल्ली और पंत पर भारी...
एबी डिविलियर्स ने अपने सदाबहार अंदाज में बल्लेबाजी करके ऋषभ पंत के साहसिक प्रयासों पर पानी फेर रॉयल चैलेंजर्स बैंगलोर को जीत दिला दी. आरसीबी ने आईपीएल-11 के मैच में दिल्ली
Visitor : 2625334